ข้อตกลงอนุญาตให้ใช้งานซอฟท์แวร์ของแคนนอน

สำคัญ - โปรดอ่านให้ละเอียดก่อนติดตั้งงานซอฟท์แวร์ 
เอกสารนี้ถือเป็นข้อตกลงทางกฎหมาย ("ข้อตกลง") ระหว่างท่านกับแคนนอน อิงค์ ("แคนนอน") ซึ่งควบคุมการใช้งานซอฟท์แวร์และคู่มือการใช้งานออนไลนหรืออิเลกทรอนิคส์ (รวบรวม "ซอฟท์แวร์") โดยการติดตั้งงานซอฟท์แวร์นี้ให้ถือว่าท่านได้ยินยอมปฏิบัติตามเงื่อนไขข้อตกลงในข้อตกลงนี้ 
กรุณาปิดโปรแกรมการติดตั้งนี้ หากท่านไม่เห็นด้วยหรือไม่ยอมรับกับเงื่อนไขข้อตกลงดังกล่าว


1.  การอนุญาตให้สิทธิในการใช้งาน
แคนนอนอนุญาตให้สิทธิไม่เบ็ดเสร็จเด็ดขาดแก่ท่านในการใช้งาน ("ใช้งาน" ตามข้อตกลงฉบับนี้หมายความว่า การเก็บ การโหลด การติดตั้ง การดำเนินการ หรือการแสดง) ซอฟท์แวร์บนเครื่องคอมพิวเตอร์ของท่านเท่านั้น สำหรับการใช้งานกับผลิตภัณฑ์ของแคนนอน ท่านอาจอนุญาตให้บุคคลอื่นที่ใช้คอมพิวเตอร์เครื่องอื่นๆ นั้น ให้ติดต่อกับเครือข่ายในเครื่อง (บุคคลที่ใช้ LAN) ซึ่งรวมถึงคอมพิวเตอร์ของท่านเอง และให้ใช้งานซอฟท์แวร์นี้ได้ หากท่านสามารถรับรองได้ว่า บุคคลที่ใช้ LAN นั้นทั้งหมดจะทำตามเงื่อนไขข้อตกลง และถูกบังคับและรับผิดชอบร่วมกับท่านได้ในข้อดังต่อไปนี้ หากท่านมีอยู่สื่อต้นฉบับที่ซอฟท์แวร์สนับสนุน ท่านสามารถทำสำเนาซอฟท์แวร์นี้ไปบนอุปกรณ์ที่เก็บถาวร (ตัวอย่างเช่น ฮาร์ดดิสก์) ของคอมพิวเตอร์ของท่านได้ และทำสำเนาซอฟท์แวร์นี้ได้ในกรณีที่ใช้ในวัตถุประสงค์เพื่อการสำรองข้อมูล หากท่านได้ซอฟท์แวร์นี้ด้วยวิธีการทางอินเทอร์เน็ต ท่านอาจทำสำเนาซอฟท์แวร์นี้ได้ในกรณีที่ใช้ในวัตถุประสงค์เพื่อการสำรองข้อมูลเท่านั้น โดยต้องทำสัญลักษณ์ลิขสิทธิ์ติดในซอฟท์แวร์นี้บนสื่อต้นฉบับ การทำสำเนาซอฟท์แวร์นี้โดยวิธีการอื่นๆ นอกเหนือจากที่ระบุไว้ในข้อตกลงนี้ จะถือว่าเป็นการละเมิดลิขสิทธิ์

2.  ข้อห้าม
มิให้ท่านใช้ หรือทำซ้ำซอฟท์แวร์นี้นอกเหนือจากที่ได้รับอนุญาตในข้อตกลงนี้ และมิให้มอบหมาย มอบช่วง ให้สิทธิช่วง ขาย ให้เช่า ให้ยืม โอนหรือถ่ายโอนซอฟท์แวร์นี้หรือทำวิธีการใดๆ อันเป็นการละเมิดต่อกฎหมาย ทรัพย์สินทางปัญญา ให้กับบุคคลที่สาม รวมทั้งมิให้บุคคลที่สามกระทำการเช่นเดียวกันดังกล่าว และมิให้เปลี่ยนแปลง แปล แก้ไขเป็นภาษาโปรแกรมมิ่งหรือภาษาคอมพิวเตอร์อื่นใด แยก หรือ ดัดแปลง รวมทั้งมิให้บุคคลที่สามกระทำการเช่นเดียวกันดังกล่าว

3.  เครื่องหมายลิขสิทธิ์
ท่านจะไม่ทำการเปลี่ยนแปลง เอาออก หรือลบเครื่องหมายลิขสิทธิ์ใดๆ.ในซอฟท์แวร์หรือบนสื่อที่ซอฟท์แวร์นี้สนับสนุน

4.  สิทธิครอบครอง
แคนนอนและ/หรือบริษัทให้อนุญาตเป็นเจ้าของกรรมสิทธิ์ สิทธิครอบครอง และสิทธิในทรัพย์สินทางปัญญาทั้งหมดที่เกี่ยวข้องกับซอฟท์แวร์ เว้นเสียแต่ว่าจะได้แสดงอย่างชัดแจ้งไว้ในข้อตกลงนี้ ท่านไม่มีสิทธิใดๆ หรือได้รับอนุญาตให้ใช้สิทธิประการใด ไม่ว่าจะโดยชัดแจ้งหรือโดยปริยายในทรัพย์สินทางปัญญาของแคนนอน

5.  ข้อห้ามในการส่งออก
ท่านตกลงยินยอมที่จะปฏิบัติตามบรรดากฎหมายว่าด้วยการส่งออก และกฎระเบียบที่เกี่ยวข้องของประเทศ และห้ามมิให้ทำการส่งออกหรือส่งออกย้อนกลับซึ่งซอฟท์แวร์ ไม่ว่าโดยตรงหรือโดยอ้อม อันเป็นการละเมิดบรรดากฎหมาย และกฎระเบียบดังกล่าว 

6.  การสนับสนุนและการปรับปรุงข้อมูล
แคนนอน สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมด ไม่มีหน้าที่รับผิดชอบในการบำรุงรักษาซอฟท์แวร์และให้ความช่วยเหลือท่านในการใช้งานซอฟท์แวร์ หรือบริการปรับปรุงข้อมูล แก้ไขข้อบกพร่อง หรือให้การสนับสนุนซอฟท์แวร์

7.  การจำกัดการรับประกันและยกเว้นการชดใช้ค่าเสียหาย
การจำกัดการรับประกัน   ซอฟท์แวร์นี้จัดหาให้ "ตามสภาพ" ที่เป็นอยู่ โดยไม่มีการรับประกันหรือเงื่อนไขในการรับประกันใดๆ ทั้งสิ้น ไม่ว่าโดยชัดแจ้ง โดยปริยาย หรือ กฎหมาย ระเบียบ ซึ่งรวมทั้งไม่รับประกัน ในส่วนของการออกแบบ คุณภาพ การค้าและความเหมาะสมในการใช้งานเฉพาะอย่าง เช่นเดียวกัน  สำหรับซอฟท์แวร์นี้ ความเสี่ยงภัยทั้งหมดเกี่ยวกับคุณภาพและการทำงานของซอฟท์แวร์ตกแก่ท่านแต่เพียงผู้เดียว หากซอฟท์แวร์มีข้อบกพร่องท่านจะต้องรับผิดชอบค่าใช้จ่ายในการซ่อมที่จำเป็นทั้งหมดโดยที่แคนนอน สาขา บริษัทในเครือ ผู้แทนจำหน่าย รวมทั้งตัวแทนจำหน่ายทั้งหมด ไม่มีส่วนรับผิดชอบ 

แคนนอน สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมดไม่รับประกันระบบการทำงานต่างๆของซอฟท์แวร์ว่าตรงตามความต้องการใช้งานของท่าน หรือการใช้งานซอฟท์แวร์จะปราศจากข้อบกพร่อง

อย่างไรก็ตาม หากท่านมีอยู่สื่อต้นฉบับที่ซอฟท์แวร์นี้สนับสนุน แคนนอน สาขา บริษัทในเครือผู้แทนจำหน่าย ยินดีรับประกันว่าสื่อบันทึกซอฟท์แวร์นี้ปราศจากข้อบกพร่องทั้งในส่วนของวัสดุที่ใช้และการผลิตภายใต้การใช้งานปกติเป็นระยะเวลา 90 วัน นับจากวันที่ท่านได้รับซอฟท์แวร์ตามใบเสร็จรับเงินหรือหลักฐานอย่างอื่น

การชดใช้ให้ลูกค้า   แคนนอน สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมดยินดีรับผิดชอบความเสียหายโดยการเปลี่ยนสื่อที่ไม่ได้มาตรฐานตามเงื่อนไขการรับประกัน แต่เงื่อนไขการรับประกันไม่มีผลบังคับใช้หากความเสียหายนั้นเกิดจากอุบัติเหตุ การใช้งานที่ไม่ถูกต้อง และการชดเชยความเสียหายไม่ครอบคลุมถึงบุคคลอื่นนอกเหนือจากผู้ใช้งานซอฟท์แวร์นี้

การปฏิเสธความรับผิดชอบต่อความเสียหาย   แคนนอน สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมดปฏิเสธการรับผิดชอบต่อความเสียหายหรือการทำลายใดๆ (ไม่ว่าจะโดยชัดแจ้ง โดยปริยาย หรืออื่นๆ) ที่เกิดจากตัวซอฟท์แวร์หรือการใช้งานซอฟท์แวร์นี้ ซึ่งรวมทั้งและโดยไม่จำกัดถึง การสูญเสียที่มีขึ้นในภายหลัง ที่อาจมีขึ้น ที่โดยตรง ที่โดยอ้อม ที่มีลักษณะพิเศษ ที่เป็นการลงโทษ ใดๆ หรือการสูญเสียอื่นๆ ไม่ว่า (รวมทั้งการสูญเสียผลกำไร ข้อมูล ข่าวสารทางธุรกิจ ค่าขัดผลประโยชน์ หรือค่าเสียหายอื่นใดที่อาจมีขึ้น หรือมีขึ้นในภายหลัง) ที่เกิดจากตัวซอฟท์แวร์หรือการใช้งานซอฟท์แวร์นี้ หรือการที่ซอฟท์แวร์นี้ไม่สามารถใช้งานได้ แม้ว่าแคนนอน สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมดจะได้ทราบถึงความเสียหายที่อาจเกิดขึ้นนั้นอยู่ก่อนแล้ว รัฐบางรัฐหรือบางเขตอำนาจศาลไม่อนุญาตให้มีการจำกัดหรือยกเว้นความรับผิดชอบต่อความเสียหายที่อาจเกิดขึ้นหรือเป็นผลสืบเนื่อง รวมทั้งการบาดเจ็บหรือเสียชีวิตที่เกิดจากความประมาทเลินเล่อของผู้ขาย ดังนั้นการจำกัดหรือยกเว้นดังกล่าวจึงไม่รวมถึงท่านด้วย

ข้อยกเว้นการชดใช้   แคนนอน บริษัทให้อนุญาต สาขา บริษัทในเครือผู้แทนจำหน่าย รวมทั้งตัวแทนจำหน่ายทั้งหมดไม่มีภาระผูกพันที่ต้องชดใช้ค่าเสียหายแก่ท่านตามคำเรียกร้องหรือการฟ้องร้องโดยบุคคลที่สามที่กล่าวหาว่าซอฟท์แวร์หรือการใช้งานซอฟท์แวร์นี้ละเมิดสิทธิในทรัพย์สินทางปัญญาของบุคคลผู้นั้น

8.  เงื่อนไข
ข้อตกลงนี้มีผลบังคับใช้โดยการยินยอมของท่านในการติดตั้งงานซอฟท์แวร์จนกว่าจะมีการยกเลิก ท่านสามารถบอกเลิกข้อตกลงนี้ได้โดยการทำลายซอฟท์แวร์รวมทั้งสำเนาทั้งหมดที่มี ข้อตกลงนี้จะสิ้นสุดลงทันทีหากท่านไม่ปฏิบัติตามเงื่อนไขข้อใดข้อหนึ่งในข้อตกลงนี้ หากข้อตกลงนี้สิ้นสุดลงอันเนื่องมาจากการที่ท่านไม่ปฏิบัติตามเงื่อนไขในข้อตกลง นอกจากการบังคับใช้สิทธิตามกฎหมายของแคนนอนแล้ว ท่านจะต้องทำลายซอฟท์แวร์และสำเนาทั้งหมดทันที โดยไม่รวมถึง ข้อที่ 4 และ 6 ถึง 8 ที่จะยังคงมีผลบังคับใช้อยู่แม้จะยกเลิกข้อตกลงนี้แล้วก็ตาม

9.  ประกาศกฎหมายคุ้มครองของรัฐบาลประเทศสหรัฐอเมริกา 
ซอฟท์แวร์ถือเป็น "สื่อเชิงพาณิชย์" ตามที่กำหนดไว้ใน 48.C.F.R.2.101 (ตุลาคม 1995) ประกอบไปด้วย "ซอฟท์แวร์คอมพิวเตอร์เชิงพาณิชย์" และ "เอกสารซอฟท์แวร์คอมพิวเตอร์เชิงพาณิชย์" ตามที่กำหนดไว้ใน 48.C.F.R.12.212 (กันยายน 1995) และตาม 48 C.F.R 12.212 และ 48 C.F.R.227.72.02-1 จนถึง 227.7202-4 (มิถุนายน 1995) ลูกค้าภายใต้รัฐบาลอเมริกันทั้งหมดสามารถซื้อซอฟท์แวร์ได้ตามสิทธิที่บัญญัติไว้ในสัญญานี้เท่านั้น ซึ่งผู้ผลิตคือ Canon Inc./30-2, Shimomaruko 3-chome, Ohta-ku, Tokyo 146-8501, Japan

10.  การแยกใช้ข้อตกลงเป็นส่วน
หากบทบัญญัติส่วนใดในข้อตกลงนี้ขัดต่อกฎหมาย ให้ถือว่าบทบัญญัติส่วนนั้นเป็นโมฆะด้วยเขตอำนาจแห่งศาลนั้นและบทบัญญัติส่วนอื่นๆ ที่เหลือนั้นยังคงมีผลบังคับใช้

11.  กฎหมายที่มีผลบังคับ
เงื่อนไขข้อตกลงตามข้อตกลงนี้ รวมถึงการบังคับใช้กฎหมายและการตีความให้อยู่ภายใต้กฎหมายแห่งประเทศญี่ปุ่น
 
12.  การตกลงยอมรับ
โดยการติดตั้งซอฟท์แวร์นี้ให้ถือว่าท่านได้อ่านและเข้าใจข้อตกลงนี้ รวมทั้งตกลงยินยอมที่จะปฏิบัติตามเงื่อนไขข้อตกลงที่กำหนด ท่านยังเห็นพ้องว่าข้อตกลงนี้ถือเป็นถ้อยแถลงที่สมบูรณ์เด็ดขาดระหว่างท่านและแคนนอนอันเกี่ยวเนื่องกับเรื่องดังกล่าว และข้อตกลงนี้มีผลเหนือข้อเสนอหรือสัญญาอันเกิดขึ้นก่อนอื่นใดทั้งหมดไม่ว่าด้วยวาจาหรือลายลักษณ์อักษร รวมทั้งการเจรจาและสื่อสารระหว่างท่านและแคนนอนที่เกี่ยวกับเรื่องดังกล่าวนี้ทั้งหมด การแก้ไขใดๆ ในข้อตกลงนี้จะไม่มีผลบังคับใช้ เว้นเสียแต่ว่าจะได้ลงลายมือชื่อรับรองโดยผู้แทนที่ได้รับอนุญาตจากแคนนอน